section_heading: Klupska karijera
paragraph_text: Milevski je od 1998. do 2000. igrao u bjeloruskoj Smeni iz rodnog Minska. Prije prelaska u kijevski Dinamo 2002. godine igrao je u ukrajinskom FC Borysfen Boryspilu. S Dinamom je četiri puta bio prvak (2002./03., 2003./04., 2006./07. i 2008./09) i osvajač nacionalnog kupa (2002./03., 2004./05., 2005./06. i 2006./07.). U sezoni 2009./10. bio je najbolji strijelac ukrajinske prve lige, a godinu ranije najbolji asistent lige. Kao igrač Dinama je u dva navrtata, 2008. i 2009., proglašavan ukrajinskim nogometašem godine. Iste 2009. godine ponio je titulu najboljeg igrača ukrajinske lige.